Weltevred | Getuigskrif van 'n mamma met 'n gesig gestremde dogtertjie
Voorlesings vir kinders maklik gemaak
Getuigskrif van 'n mamma met 'n gesig gestremde dogtertjie
Hi, my naam is Christa Le Roux van Schweizer-Reneke. My dogtertjie het 'n oog probleem en kan nie mooi sien nie en die gevolg is dat sy nie in 'n gewone skool kan wees nie, ons het haar in Gr2 uitgehaal en besluit om haar te tuisonderrig. Ek het kennis gemaak met Lana deur die tuisskool groepie en sy het vir my stories gestuur wat Lize kan luister. Sy het 'n masjientjie gekry by "SA library for the blind" en kry weekliks cd's van Grahamstown af. Dit en die stories van Lana hou haar lekker besig, maar omdat Lana dit self lees, is dit vir haar heerlik om te luister. Sy leef haarself so in die storie in.
- Christa Le Roux (epos: [email protected])
My naam is Lana Maree, 'n tuisskoolma van 4 kinders tussen die ouderdom van 17 en 9 jaar. Soos ons almal weet is die voorlesingstyd wat ons met ons kinders spandeer, van kardinale belang, maar 'n groot uitdaging! Ek het besluit om my voorlesings op te neem en aan ander ouers beskikbaar te stel, nadat ek verskeie eposte op die tuisskool groepe gelees het van ouers wat gesoek het na veral Afrikaanse oudioboeke, asook ouers in oorsese lande wat 'n behoefte het na Afrikaanse leesstof.
Ons as tuisskolers het natuurlik ook dan die verdere vereiste dat ons hoë kwaliteit (taalkundig en inhoudsgewys) boeke verkies. Dus is enige voorstelle vir boeke wat julle graag op Weltevreden Akademie wil sien, baie welkom. Aangesien ek die meeste van die voorlesings self doen in my vrye tyd (as 'n tuisskoolma so iets het), kan dit natuurlik net 'n rukkie neem om by al die boeke uit te kom.